INTERNET: EL MÓN INTERCONNECTAT | Parlem de ciència\n9 Respostes to “INTERNET: EL MÓN INTERCONNECTAT”\n25 Mai 2010 a les 18:04\nestic desesperat! nose com pujar el post al blog! no ho posa en ningun lloc! grrr com es fa meritxell?\n25 Mai 2010 a les 20:33\nvictor, primer t’has de donar d’alta!!!!\nara és més simple, abaix a l’esquerra, sota el títol ADMINISTRACIÓ hi ha un enllaç on posa registre. Això et permetrà crear un nom d’usuari, llavors m’envies un correu amb l’adreça electrònica i jo et dono d’alta. Aleshores, podràs penjar el post.\n25 Mai 2010 a les 21:18\nya me donat de alta, fa temps xD el meu nom es victorcarrasco, pero no em surt res per a pujar-ho, eh un foshon!\n26 Mai 2010 a les 11:37\nja estàs activat com a col·laborador!\n26 Mai 2010 a les 18:24\nun post molt interessant, ja que cada cop és més comú l’ús de l’internet entre la població, gràcies a ell, podem estar informats de totes les coses, encara que com ha dit l’hector no tot son avantatges, per culpa del maleïts VIRUS.\nperò això no pasa amb els mac, ja que al ser un nou sistema, encara no s’han pogut desenvolupar, tot i que estic segur que dintre de poc temps ja en sortiran.\n26 Mai 2010 a les 19:29\nun treball molt interesant!\nestic d’acord amb tot el que dius i sobretot en l’ho de acabar sent adictes, i l’ho dolent d’això esque cada vegada, l’edat en que comencen els nens a utilitzar l’ordinador és més baixa i cada vegada són més adictes, i aquests són els que corren més perill, perquè són els més inocents i els més fàcil d’enganyar i és més freqüent que passin informació seva algú desconegut.\n26 Mai 2010 a les 20:03\nNou, nou… els macs ja fa moooooooooolts anys que ronden, de fet als EEUU són més freqüents que a Europa de fa molts anys. La moda mac a Europa és força més recent.\nPer estar lliure de virus, també hi ha els sistemes basats en linux com l’ubuntu… 😉\n30 Mai 2010 a les 19:10\nPer part del Linux, penso que es un sistema molt díficil de utilitzar. La majoria de persones fem servir el Windows, ja que hi estem acostumats i a la manera de fer servir per treball ens es molt més còmode. A l’hora de treballar amb documents de Windows es podria convertir en una de les tasques difícils pel Linux. Avegades es quasi impossible. El més important i més bo que té el Linux, és totalment gratuït i com diu la Meritxell, rarament apareixen virus que ataquin al ordinador.\n31 Mai 2010 a les 7:52\nDiscrepo en la dificultat sobre el Linux: difñicil? no diferent? sí\nPots treballar amb tota mena de documents, cosa que amb el windows no pots fer….\n« Exposats a la xarxa?\nEls tsunamis, el fenomen imparable »


Es posa en marxa un nou curs d’agricultura ecològica - Altea Digital\nLa regidora d’Agricultura, Beatriu Nomdedeu, ha anunciat la posada en marxa d’un curs d’agricultura ecològica que es celebrarà al llarg de sis sessions els dies 26 de juliol; 6, 13 y 20 de setembre y 4 y 11 d’octubre. El curs s’impartirà en horari de 19 a 21 hores a l’hort del Barranquet (Av. Juan Alvado). El curs és gratuït i no cal inscripció, els interessants han d’assistir a l’hora i al lloc indicats.\nEl curs serà impartit per l’empresa especialitzada Agricolia, gestionada per José Manuel Bisetto, i està adreçat a tota la ciutadania que vullga ampliar coneixements en este àmbit i adquirir noves tècniques de producció agrícola en la seua vessant ecològica.\nA través del curs es dotarà d’instruments formatius als participants al voltant de l’agricultura ecològica, com una alternativa sostenible per al desenvolupament agro-econòmic i cultural d’Altea. La regidora ha avançat els continguts que abordarà el curs, com ara la creació d’un hort, la nutrició del sòl a través del compostatge i la fertilització, plantes de temporada, control plagues i tractaments i una última part de tutorització i seguiment.\nLa responsable de l’àrea d’Agricultura municipal explicava els objectius d’este curs, “el que pretenem amb este tipus d’activitats és recuperar l’interés dels més joves i la població en general pel cultiu de la terra. Altea ha perdut una part important de la seua població agrícola, i a través de cursos com este apostem per tornar a vincular a la població amb la terra i el seu cultiu”.\nEncara que el curs es va iniciar el passat 26 de juliol, des de la Regidoria de Medi ambient i Agricultura, s’anima a qualsevol alteà interessat a participar en les sessions pendents del curs al fet que s’inscriga.


Apartments San Francesco Rovinj Croàcia - Ofertes d'hotels amb els MILLORS DESCOMPTES EN LÍNIA\nMarco Garbin 9, Rovinj Casc Antic, Rovinj, Croàcia, 52210 - Veure al mapa\n"The apartment with sea view is very nicely refurbished, real..."\nOferint allotjaments de qualitat al les platges, els paisatges, la cultura districte de Rovinj, Apartments San Francesco és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Els visitants d'aquest hotel, poden gaudir d'anar a les atraccions més importants de la ciutat: Monestir Francisca, Aquari de Rovinj, Pharmacy.\nApartments San Francesco també ofereix moltes instal.lacions per enriquir la seva estada a Rovinj. Per anomenar algunes de les comoditats de l'hotel, hi ha transport hotel/aeroport, habitació familiar, instal.lacions de barbacoa, servei de llançadora.\nGaudiu de les comoditats d'alta gama com ara aire condicionat, balcó/terrassa, aparell de televisió LCD/pantalla de plasma, TV satèl•lit/cable, nevera per tal de relaxar-vos després d'un cansat dia. L'hotel compta amb una llista completa de comoditats, com jardí. Les seves instal.lacions de primera i una situació excelent fan de Apartments San Francesco la base perfecta per a gaudir de la seva estada a Rovinj.\nTots els comentaris (54) Parelles (18) Famílies amb infants petits (8) Famílies amb infants grans (11) Grups (17)


Lloret s’ha incorporat al projecte de Destinacions Turístiques Intel·ligents | Nova Ràdio Lloret\nReunió amb SEGITTUR\nÉs el primer pas per desplegar el pla de reconversió turística del municipi, signat al febrer entre la Generalitat, l’Ajuntament i la Mesa Empresarial de Turisme.\nLloret s’ha incorporat al projecte de Destinacions Turístiques Intel·ligents. És el primer pas per desplegar el pla de reconversió turística del municipi, signat al febrer entre la Generalitat, l’Ajuntament i la Mesa Empresarial de Turisme. La Societat Estatal per la Gestió de la Innovació i les Tecnologies Turístiques (SEGITTUR) sumarà esforços amb les tres entitats per transformar Lloret de Mar en una destinació intel·ligent.\nEl regidor de Turisme, Jordi Orobitg, ha explicat que ara es treballa en l’elaboració d’un informe que marqui quines són les necessitats de Lloret per convertir-se en una ciutat intel•ligent. Una tasca que s’allargarà un mes, aproximadament. Després, l’Ajuntament espera poder rebre finançament europeu per impulsar diferents projectes, com ara la creació d’una xarxa pública de wifi.\nLes accions específiques on SEGITTUR tindrà un paper important fan referència a la millora de l’eficiència energètica de les empreses turístiques i de la destinació; al foment de la mobilitat sostenible; a la implementació de les TIC per a la creació i posada en valor dels recursos i productes turístics de valor afegit; a la millora de l’accessibilitat de la destinació; i a la gestió del coneixement en clau d’intel•ligència turística.\nD’altra banda, aquest dies Lloret Turisme ha centrat la seva atenció a Moscou, on s’ha celebrat la MITT, una de les fires turístiques més importants de l’any. Sobretot aquesta temporada, en què es preveu un descens tan elevat del turisme rus. Tot i així, el regidor envia un missatge de tranquil·litat a la població i assegura que no hi ha cap indici fonamentat que faci preveure aquest descens tan gran. A més a més, afegeix que els touroperadors li han fet arribar la seva voluntat de treballar amb Lloret abans que amb altres destinacions, ja que Lloret va ser un dels pioners en la captació de turisme rus.\nArticle anteriorLa lluita del Club Hoquei Lloret per mantenir el liderat és el més destacat de la jornada esportiva\nArticle següentRELIGIÓ ISLÀMICA – 21 MARÇ 2015


Judit Mascó: "Vaig haver d'aguantar moltes coses que sabia que no eren normals"\nEntrevista a la model, presentadora i presidenta de la Fundació Ared sobre la seva trajectòria professional i sobre la feina de l'entitat\nJudit Mascó amb el Mocador Solidari d'enguany. És un projecte de la model amb la pintora Clàudia Balcells promogut per l'hospital Vall d'Hebron per finançar la recerca en els càncers ginecològics. Fotografia: Marta Mengod\nJudit Mascó (Barcelona, 1969) diu que es troba en una etapa molt vital, plena de projectes i més alliberada de la qüestió de la imatge. La top model catalana per excel·lència continua fent de model, però també treballa de presentadora i, voluntàriament, de presidenta de la Fundació Ared. Tot i que s’ha involucrat en nombroses causes solidàries, explica que en aquesta sempre hi ha treballat molt des de dins, i de fet fa més de vint anys que hi col·labora. Diu que la fundació ara passa per un moment delicat arran de la crisi causada per la pandèmia i que la situació de moltes persones en risc d’exclusió social, especialment dones, ha empitjorat molt. Parlem del moment actual i de la tasca de la fundació, però també anem al passat per repassar la seva trajectòria, que ara, a partir del coneixement i l’experiència acumulats, es mira amb tendresa.\n—Què fa Judit Mascó en el seu dia a dia?\n—Ara enllesteixo els rodatges de la tercera temporada d’Aire lliure, que s’emetrà aquest estiu a TV3. Vivim aventures en entorns privilegiats i fem esport perquè la gent s’animi a fer territori. És un caramelet, m’ho passo molt bé! A banda, faig petites col·laboracions a l’Obrim fil de TVE, a El Balcó de la SER…\n—També sou presidenta de la Fundació Ared, que us deu ocupar bona part del temps.\n—Totalment. La missió és acompanyar persones en risc de vulnerabilitat, majoritàriament dones, que provenen de centres penitenciaris o serveis socials i que porten les motxilles plenes d’experiències ben diverses. Els fomentem l’autonomia perquè s’incorporin al mercat laboral i aconsegueixin una integració plena. Per una banda, som fundació i formem en l’àmbit tèxtil, de càtering, obrador i sociosanitari. Per una altra, tenim una empresa d’inserció, que es diu Salta, pel simbolisme del salt cap a la llibertat. Tenim producte propi o treballem per a tercers als tallers, a la cuina i a l’obrador. Som una entitat mitjana que fa una tasca social importantíssima: atenem unes 1.200 persones anualment i n’inserim entre 300 i 400.\n—Com viviu la crisi causada per la pandèmia?\n—És tremenda, perquè no s’ha tingut gaire en compte la perspectiva de gènere. Moltes dones ens deien que no podien fer les formacions perquè eren mares i no podien combinar-s’ho. També tenim molts problemes d’analfabetisme digital. Hi ha persones que no tenen autonomia per fer tràmits en línia, que han de compartir els dispositius electrònics amb uns altres membres de la família, que tenen dificultats per a pagar les quotes de la wifi, si és que en tenen… En una societat cada vegada més tecnològica, elles cada vegada es queden més enrere.\n—Remarqueu la importància de la perspectiva de gènere.\n—Les conseqüències d’aquesta crisi són molt més dures per a les persones en risc de vulnerabilitat, però sobretot per a les dones. El mes d’octubre es va inaugurar el primer equipament per a dones sense-sostre, darrere l’hospital Vall Hebron i amb quaranta places. Els serveis socials de Sant Joan de Déu en gestionen l’àmbit residencial i, garantida l’alimentació i el sostre, la Fundació Ared fa la formació i l’acompanyament social i emocional amb perspectiva de gènere. Fem molta feina, malgrat les dificultats. Hem hagut de fer un ERTO a la part del càtering, però no podem acomiadar ningú perquè el personal és vulnerable. És una situació molt delicada…\n“Les conseqüències d'aquesta crisi són molt més dures per a les persones en risc de vulnerabilitat, però sobretot per a les dones”\n—L’altra gran part de la vostra vida és la moda. Continueu treballant de model?\n—Em fa gràcia, però sí! Tinc cinquanta-un anys i no m’ho hauria imaginat mai… La setmana passada era a Madrid treballant per a una marca cosmètica i la setmana que ve tinc un parell de feines. Hi ha un mercat per a dones de la meva generació, que poden consumir més productes perquè potser tenen més poder adquisitiu.\n—Però és un món on la joventut es valora moltíssim.\n—Continua valorant-se moltíssim, però hi ha hagut un canvi. Potser aquests darrers anys hi ha hagut una revaloració de la dona en el concepte més ampli. Només faltaria que la dona fos tan sols bellesa i joventut, quina depressió! [Riu.] La dona és molt més, és experiència i vivència. I les arrugues que jo pugui tenir també venen. Me’n sento orgullosa perquè són allò que he viscut i sóc. Per això moltes models de la dècada de les top models continuem treballant. És cert que ens mantenim bé, però tenim una edat. Però és meravellós tenir una edat i sentir-te vital! Darrere em queda una feina feta que em fa sentir molt orgullosa: una família, unes experiències, un moment en què m’adono que és fonamental que les persones amb perfil públic siguem responsables socialment… Poques experiències donen més sentit a la vida que fer millor la vida dels altres. Em trobo en un moment molt vital en què les marques veuen que darrere una persona que ha viscut hi ha molt de contingut.\n—Heu esmentat la feina feta durant anys. Què hi veieu, quan mireu enrere?\n—He crescut en aquest món: vaig començar a treballar professionalment a disset anys a Milà. Ara em recordo a mi mateixa amb molt d’afecte i tendresa, com si pensés en les meves filles. Penso: “Que bufona que era, que insegura, quins nervis i quins inicis!” I quina llàstima que no tingués l’experiència i vitalitat d’ara per haver-ho aprofitat millor. Quan ets jove tot són inseguretats…\n—I no és un món qualsevol.\n—És un món molt competitiu i complex. Un món d’adults que ens toca viure molt joves. Les models, quan viatgem pel món, anem soles. No vas amb el mànager al costat fins que no et fas famosa. Això, en el cas que te’n surtis, et fa ser molt forta. M’ha donat unes eines i experiències que m’han fet ser la persona que sóc. Té tots els paral·lelismes amb les carreres tan intenses i curtes dels esportistes d’elit.\n—Quin paper hi han tingut, l’acompanyament i el suport extern en la vostra carrera?\n—Tot i no anar acompanyada, sempre vaig sentir molt de suport. Hi ha dos vessants importants: la persona que et representa i t’ajuda a triar les feines, i la família i l’entorn personal. Sempre defenso les models quan es diu que són beneites! És tan fàcil de caure en paranys quan tens divuit anys en un món tan competitiu, atractiu i fora d’òrbita… S’hi viuen experiències molt diferents de les habituals. Jo sóc d’una família de classe mitjana amb els pares mestres i no en sabia res, d’aquest món. És bàsic que representant i família t’acompanyin, entenguin i facin de contrapeu.\n—Alguna vegada heu parlat de la importància de saber dir que no en aquesta professió.\n—Sí, és molt difícil de saber triar, però al final hi ha una cosa d’intuïció. Quan alguna cosa no l’hem vista clara, fins i tot sense saber ben bé per què, hem dit que no. Ho dic en plural perquè hi entra la Beatriz Santamaría, la meva representant. Sempre hem anat a l’una. Potser gràcies a això la meva carrera ha estat llarga, sempre he tingut feines que han sumat i no m’he angoixat en les temporades sense tanta feina. M’he sentit ben representada per algú que creu en mi i que no perd el cap per guanyar quatre duros més a costa meva. Si comences anant a la teva és molt difícil que te’n surtis…\n“Sempre defenso les models quan es diu que són beneites! És tan fàcil de caure en paranys quan tens divuit anys en un món tan competitiu, atractiu i fora d'òrbita... ”\n—Entre les coses fora d’òrbita que us van passar, hi hagué la portada de la revista Sports Illustrated com un punt d’inflexió.\n—Sí, tenia dinou-vint anys. Ja tenia una carrera molt bona: treballava a Londres, Milà i París i al book hi tenia Marie Claire, Vogue… Els americans em van descobrir així. Sports Illustrated és la revista esportiva amb més subscriptors del país i una vegada l’any publicaven l’especial de models amb banyadors en llocs paradisíacs. Era una cosa molt americana que no sabia ni que existia… Hi sortien supermodels com Elle Macpherson i Naomi Campbell, i era tot top secret fins que no es publicava. Em van triar i vaig estar més d’un mes recorrent illes paradisíaques i reserves naturals. Les circumstàncies eren al·lucinants, però, tot i que sóc sociable, em sentia molt sola. Vaig tenir la sort de sortir a la portada, cosa que em va fer famosa.\n—Alguna vegada heu explicat que es va convocar una concentració feminista contra la portada davant el vostre hotel.\n—Sí, quan vaig arribar a Nova York. Ja s’havia publicat i a totes les portades es deia que jo era la model de l’any. Quan vaig arribar a l’hotel Plaza, acompanyada de la meva mare, vam veure des de la megasuite que ens van donar que un grup de feministes es manifestaven en contra de la revista amb la idea que les models érem utilitzades. Que la manifestació era per mi m’ho van dir després… No ho vaig ni entendre perquè la meva percepció era que havia aconseguit allò per què havia lluitat i que havia volgut fer sempre. No era una dona objecte, sinó una noia que amb molt d’esforç i sense contactes havia aconseguit d’arribar molt lluny. Però han canviat molt les coses i jo també… Ara que tinc filles d’aquella edat, ho entenc perfectament.\n—Us referiu a la crítica a la indústria i a la revista?\n—És clar, és un reclam que consisteix a utilitzar el cos de la dona amb fotografies sexys perquè els homes s’hi subscriguin més. Estic molt contenta que s’hagi evolucionat, i ho he viscut a la primera línia. Ara entenc què vol dir feminisme, que simplement és igualtat entre home i dona. Presidint la Fundació Ared, com podria no entendre això, si a més el meu entorn és de dona? La paraula “apoderar” ni tan sols existia… Tot ha canviat molt!\n—Com veieu el món de la moda ara, amb mirada feminista? Implica molta pressió estètica, sacrificis, aquesta idea de la dona objecte…\n—És important de dir que el consumidor és lliure d’exigir a les marques allò que vol, perquè és un món que vol vendre. Cada vegada hi ha més consciència del consumidor exigint un seguit de condicions, siguin laborals o d’una altra mena. Si hi ha campanyes publicitàries inadequades, de seguida hi ha queixes i moltes vegades es retiren. És el consumidor qui pressiona perquè es reflecteixi aquest canvi. Així i tot, hi ha molt de recel i costa, però crec que es nota.\n—La Unión em va agafar a començament dels noranta per a un dels seus videoclips: Fueron los celos. Hi surto amb un vestit sexy, amb la cabellera i el cigarret. En aquell moment fumar era guai… Al videoclip, jo posava gelós el cantant, i ell em donava cops coincidint amb el redoblament de bateria. I els meus cabells volaven artísticament. Ara seria tan políticament incorrecte! No el faria… Però llavors no sols era benvist, sinó que es va posar de moda.\n—Però en el món de la moda hi ha coses que potser han empitjorat. Es va passar d’associar la bellesa a un aspecte saludable a l’extrema primesa.\n—Dura molt més que no em pensava… Les modes sempre són cícliques i, de fet, per això es va acabar el moment de les top models i el culte al cos en el sentit saludable. Totes bevíem dos litres d’aigua, teníem corbes femenines i fèiem cassets d’aeròbic per a fer a casa. Però va entrar una tendència amb molta força liderada per Kate Moss: molt andrògina, amb noies que semblaven sortides de l’escola, com lolites, sense pit, amb cares malaltisses, molt esprimatxades… La bellesa entesa com a plenitud de cop havia passat de moda. Vaig viure aquell moment i em va fer sentir molt insegura.\n—En aquell moment feia desfilades i estava més rodoneta i tenia més pit. De sobte no t’agafaven perquè molts dissenyadors volien l’antítesi de tu… I la moda hi acompanyava, amb els primers pantalons estripats, tot al contrari de la dècada anterior. Ho vaig viure molt malament perquè era molt jove. Havia de sentir comentaris com ara: “Té una bellesa massa clàssica.” Imagina’t! No era prou moderna… Parlo de les passarel·les, perquè a la publicitat sempre hi ha hagut espai per a la noia guapa i saludable, que ven molt més perquè la gent sent poca connexió amb l’altre físic.\n—Us va portar problemes d’autoestima o obsessió amb el cos?\n—Em va salvar el fet que sempre vaig continuar treballant, perquè si no hi hauria pogut caure. Tenia molta feina de les fotografies de venda de roba per catàleg, però també volia continuar fent la part més artística, i era la que se’m començava a negar. Això em feia sentir malament, incòmoda i insegura. Perquè et veiessin més moderna havies de pensar, per exemple, a anar a un càsting amb els cabells bruts o pintar-te la ratlla de l’ull negra per tenir una cara més grunge.\n—Són les coses que sorprenen els aliens al món de la moda. També es critica molt la roba estrafolària que a vegades es veu a les passarel·les.\n—Bé, això sí que ho defenso i ho entenc, perquè són patronatges de dissenyadors o dissenyadores que considero artistes. Sempre veiem aquesta part frívola de “jo això no m’ho posaria”, però perquè una cosa acabi essent comercial necessites no tan sols que cridi l’atenció, sinó oferir una il·lusió de com t’agradaria que evolucionés la moda. Si en una passarel·la veus un vestit transparent, a la botiga tindràs una adaptació comercial amb un folre. Són propostes artístiques que no vol dir que acabin arrelant. La proposta d’un artista sempre és boja, però algunes no ho són tant. Jo vaig al·lucinar quan vaig veure els primers pantalons estripats i la gent encara ara els porta…\n“La bellesa entesa com a plenitud de cop havia passat de moda. Vaig viure aquell moment i em va fer sentir molt insegura”\n—Tornant als canvis socials que comentàvem, és impossible de no parlar del Me too, que també ha arribat al món de la moda. Vau viure cap experiència d’assetjament o vau haver d’aguantar moltes coses?\n—Vaig haver d’aguantar moltes coses. Coses que no eren normals i que sabia que no eren normals. Quan tu et sents incòmoda, saps que no és normal. Però sí que havíem normalitzat que, si no es traspassaven certs límits, allò ni es comentava. I no parlo com a model, sinó com a dona. Semblava que hagués d’aguantar certes coses pel fet de ser dona. Era una nena alta, rossa i maca, cridava l’atenció, i he viscut des de petita que pel carrer em diguessin porcades i em fessin bromes. Si això és el teu dia a dia acabes assumint que s’ha d’aguantar. I aquest és el gran canvi. Les noies de l’edat de les meves filles, d’uns vint anys, ja no estan disposades a aguantar res d’això. Res! I me n’alegro moltíssim. Abans ningú no s’ho plantejava i les feministes tenien mala imatge, societat i mitjans no ens deixaven entendre què reivindicaven. Cal dir a les nenes que segons quines coses no són normals i s’han de dir. No hem de passar més por. No és que les dones hàgim de ser valentes, sinó que no s’ha de permetre que passem por quan anem pel carrer de nit. Per això dic que no és només com a model, tot i que potser en el meu àmbit podia passar més. No em va passar mai res com per explicar-ho, però de vegades sí que em sentia incòmoda…\n—Amb els fotògrafs?\n—Amb algun fotògraf em va poder passar. Però tinc la sort d’haver nascut en una família que em va donar uns valors que em permetien de poder dir prou o no en algunes situacions. La gran diferència entre la model que no sap dir prou o no i la que sí no és la intel·ligència, sinó això que has rebut de petita i que t’ajuda a escapar bé d’aquestes circumstàncies incòmodes, perquè les saps veure.\n“Semblava que hagués d'aguantar certes coses pel fet de ser dona. He viscut des de petita que pel carrer em diguessin porcades”\nFotografia: Marta Mengod\n—Acabem amb un petit detall del present: fa uns mesos us vau tallar molt els cabells, i això a vegades va associat a un canvi d’etapa en algunes persones. És el cas?\n—Bé, sóc en una etapa diferent. Sempre he estat molt empresonada en la meva imatge: la Mascó és rossa amb els cabells llargs. Una vegada me’ls vaig tallar i els clients volien que me’ls tornés a deixar llargs… Però ara sóc en una etapa en què no dono tanta importància a la imatge, puc fer allò que em doni la gana. Si estic més arrugada i em vull tallar els cabells, ho faig. El meu valor cap a mi mateixa i els altres és la meva personalitat. I m’ha alliberat moltíssim, m’encanta aquesta mitja cabellera curta perquè no em roba tant de temps i no m’esclavitza tant. I em fa sentir molt bé! [Riu.]


BASES PER LA CONCESSIÓ D AJUTS A LES FAMÍLIES PER LA REALITZACIÓ D ACTIVITATS ESPORTIVES, COLÒNIES, SORTIDES I MATERIAL ESCOLAR - PDF Descargar libre\nDownload "BASES PER LA CONCESSIÓ D AJUTS A LES FAMÍLIES PER LA REALITZACIÓ D ACTIVITATS ESPORTIVES, COLÒNIES, SORTIDES I MATERIAL ESCOLAR"\nMarta Rubio Maldonado\n1 BASES PER LA CONCESSIÓ D AJUTS A LES FAMÍLIES PER LA REALITZACIÓ D ACTIVITATS ESPORTIVES, COLÒNIES, SORTIDES I MATERIAL ESCOLAR 1. Objecte de la convocatòria: L objecte de la convocatòria és establir les bases reguladores per la concessió d ajuts a les famílies del municipi de Monistrol de Calders amb infants que cursin de P3 a 4art ESO per la realització de sortides i colònies escolars, activitats extraescolars esportives i material escolar. Els infants han de tenir l oportunitat d exercir efectivament el dret a participar en les activitats que des de l escola s organitzen, ja que formen part del procés d aprenentatge i a més a més responen als objectius d integració i socialització dels infants, així mateix han de poder gaudir de la possibilitat de realitzar les activitats educatives i esportives com a font de salut i qualitat de vida, així com pels valuosos valors transmesos per l esport i la socialització i integració que suposa la pràctica de l esport. 2. Àmbit d aplicació: Serà d aplicació la normativa per la concessió d ajuts per participar a les ACTIVITATS ESPORTIVES EXTRAESCOLARS, organitzades des de l AMPA de l escola, i també les COLÒNIES, SORTIDES i MATERIAL ESCOLARS. Les ajudes van destinades a totes les unitats familiars amb infants de P3 a 4art ESO, empadronades al municipi de Monistrol de Calders i que presentin necessitats socioeconòmiques. 3. Beneficiaris: Famílies del municipi de Monistrol de Calders, amb infants de P3 a 4art ESO i que es troben en una situació socioeconòmica desafavorida. Les famílies que sol liciten l ajut no podran disposar d una renda mensual superior a la de la taula que segueix en funció de la composició de la unitat familiar. Es tindrà present però les despeses de lloguer i/o hipoteca fins a un màxim de 350, és a dir als ingressos familiars es restarà l import relatiu al lloguer i/o hipoteca fins a un màxim de 350.\n2 Composició Unitat Familiar Un adult i un infant Un adult i dos infants Un adult i tres infants Dos adults i un infant Dos adults i dos infants Dos adults i tres infants Tres adults i un infant Tres adults i dos infants Tres adults i tres infants Quatre adults i un infant Quatre adults i dos infants Quatre adults i tres infants Ingressos màxims mensuals , , , , , , , , , , , ,69 * Els imports màxims mensuals es revisaran anualment Les famílies que compleixin aquest requisit econòmic podran justificar altres situacions socials i familiars: - que es tracti d un infant en acolliment - que l infant, pare, mare, tutor/a o germans tinguin una disminució reconeguda - que es tracti d una família nombrosa i/o monoparental - Que l infant es trobi en situació de risc o alt risc social (a valorar per l Equip Bàsic d Atenció Social) 4. Documentació a adjuntar: - Volant de convivència - Fot. Llibre de família - Declaració de la renda de l exercici de l any anterior del pare i la mare o certificat d imputacions d Hisenda. (en el cas de situacions actuals molt diferents a les de l any en curs caldrà adjuntar les 4 últimes nòmines i l informe de vida laboral o bé aquella documentació que es cregui oportuna per justificar aquesta nova situació econòmica) - Rebuts de la hipoteca o lloguer i contracte, si es dóna el cas. - Certificat de disminució, si es dóna el cas - Títol o certificat de família nombrosa i/o monoparental, si es dóna el cas.\n3 5. Criteris de valoració: Valoració econòmica Es podran adherir al programa d ajuts les famílies amb una renda per càpita mensual igual o inferior a la de la taula que segueix en funció de la composició de la unitat familiar. Es valorarà la capacitat econòmica entre 1 a 6 punts en funció de la renda, tenint present pel còmput l import destinat al lloguer o la hipoteca (fins un màxim de 350 ). Composició Unitat Familiar Un adult i un infant Un adult i dos infants Un adult i tres infants Dos adults i un infant Dos adults i dos infants Dos adults i tres infants Tres adults i un infant Tres adults i dos infants Tres adults i tres infants Quatre adults i un infant Quatre adults i dos infants Quatre adults i tres infants Ingressos màxims mensuals , , , , , , , , , , , ,69 Valoració social: Les famílies que compleixin els criteris econòmics podran justificar les següents situacions socio-familiars que es valoraran amb 1 punt cadascuna d elles: - Que es tracti d un infant en acolliment - Que l infant, pare, mare, tutor/a o germans tinguin una disminució reconeguda - Que es tracti d una família nombrosa i/o monoparental - Que l infant es trobi en situació de risc o alt risc social (a valorar per l Equip Bàsic d Atenció Social) Punts obtinguts Percentatge màxim de l ajut Més de 9 punts 75% De 6 a 9 punts 50% De 5 a 1 punt 25% 0 punts denegada\n4 La concessió d ajuts estaran limitades a la dotació pressupostària corresponent a les subvencions de l any en curs. 6. Conceptes subvencionables: Aquets ajuts estan únicament destinats a minorar el cost de les sortides i colònies escolars dels infants de P3 a 4art ESO, les activitats esportives extraescolars i el material escolar, amb un import màxim per infant de Justificació: Les famílies que siguin beneficiaries de l ajut estaran exemptes d abonar el percentatge de la quota que els correspongui d acord amb els criteris de valoració establerts en les activitats esportives, colònies, sortides i material escolar. 8. Termini: La sol licitud s haurà de presentar en el termini establert a l Anunci de la convocatòria de l Ajuntament de Monistrol de Calders, a partir de la seva publicació. Les sol licituds presentades fora del termini establert, per tal de poder ésser valorades, hauran d acreditar que es troben en algun dels supòsits següents: - Causa objectiva sobrevinguda - Inici o canvi de mesures en un Pla de treball familiar de l EBAS - Nouvinguts al municipi Totes aquelles sol licituds que no es trobin compreses en els anteriors supòsits seran considerades fora de termini, i en conseqüència seran desestimades. De la convocatòria i el termini de presentació de les sol licituds s informarà amb suficient temps d antelació a través dels taulers d anunci de l ajuntament. A partir de la publicació de la resolució, les famílies disposaran de 10 DIES per a fer qualsevol reclamació. I passats els 10 dies es publicarà la resolució definitiva. 9. Obligacions dels beneficiaris i l administració: Beneficiaris: - Presentar la sol licitud i documentació requerida al departament de Serveis Socials de l Ajuntament dins el termini establert. - Comunicar a l Ajuntament qualsevol canvi en les circumstàncies personals, familiars que puguin suposar la pèrdua de l ajut concedit. - La unitat familiar està obligada a aportar la part que li correspongui per completar el cost total de l activitat esportiva subvencionada. - El fet de gaudir de l ajut implica que es farà uns seguiment familiar des de serveis socials.\n5 - El fet de gaudir de l ajut implica, també, assistir tots els dies a l activitat esportiva subvencionada. - En el cas que no es complissin aquests compromisos adquirits es tindrà en compte en el moment de renovar aquest ajut o concedirne d altres. Administració: L abonament de l ajut corresponent a cada unitat familiar es farà directament, sempre que sigui possible, a l entitat o empresa gestora del servei o activitat esportiva corresponent. 10. Revocació dels ajuts: L incompliment de qualsevol requisit establert en aquestes bases o la falta de documentació acreditativa comportarà la revocació de l ajut concedit. 11. Vigència de les bases: Aquestes bases seran vigents a partir de la data de la seva aprovació i fins a una nova modificació. 12. Protecció de dades: Les persones usuàries de Serveis Socials d atenció Primària i, si s escau dels seus representants legals, han de comunicar a l administració les dades personals, econòmiques i socials necessàries per la determinació del seu grau de necessitat per l accés als serveis socials d atenció primària de la XBSSRP, com també d informar de qualsevol canvi o variació en aquelles circumstàncies que puguin incidir en la determinació o configuració del servei prestat (decret 27/2003, de 21 de gener, de l atenció social primària). Les dades que es sol liciten han de ser lliurades amb caràcter obligatori. La conseqüència de la no obtenció de les dades o la negativa a subministrar-les és la resolució de l expedient. En l aplicació de l article 5.2 de la llei 15/1999, de 13 de desembre, de protecció de dades de caràcter personal, s informa als usuaris i usuàries del següent: - Les dades de caràcter personal que es facilitin per l obtenció de l objecte de la sol licitud, s inclouran en el fitxer automatitzat HÈSTIA, del qual en són responsables l ajuntament i la Diputació de Barcelona, sent aquesta l encarregada del tractament de les dades personals contingudes en aquest fitxer. - L ajuntament i la Diputació de Barcelona es comprometen a complir els requeriments normatius previstos a la Llei Orgànica 15/99, de 13 de desembre, de protecció de dades de caràcter personal. - La informació serà tractada amb la màxima confidencialitat i no es comunicarà a terceres persones.\n6 - La finalitat de la recollida de dades és la gestió dels serveis socials d atenció primària i de la sol licitud, sent els destinataris de la informació l Ajuntament i el departament de Benestar Social. Existeix la possibilitat d exercir els drets d accés, rectificació cancel lació i oposició de les dades que subministri, adreçant-se a la persona titular de l Ajuntament. No obstant això, el dret d accés als documents que formen part d un expedient, i el conseqüent dret d obtenir-ne còpies, poden ser denegats, per resolució motivada de l òrgan competent, en qualsevol dels supòsits a què es refereix l article 37.4 de la llei 30/1992, de 26 de novembre. - La còpia de la documentació que acompanya a les sol licituds es guardarà 2 anys als arxius de l ajuntament, passat aquest temps la informació es destruirà mitjançant el procés que decideixi l Administració. Monistrol de Calders, 14 de setembre de 2016


El PP perdria més de 12 punts respecte a les anteriors eleccions i el PSOE no remunta i cau 1,5 punts\nEl "cas Bárcenas" accentua el desgast dels populars, però també del PSOE, que segons l'última enquesta del CIS continua perdent suports electorals. IU i UPyD en són els grans beneficiaris. L'atur és un mes més la primera preocupació dels ciutadans espanyols, però la corrupció guanya terreny i ja se situa en segona posició per davant dels problemes econòmics i dels polítics.\nRedacció 02/08/2013 - 12.42 Actualitzat 02/08/2013 - 18.47\nEls dos partits polítics majoritaris a Espanya, PP i PSOE, continuen en caiguda lliure pel que fa a expectatives electorals, mentre que IU i UPyD en recullen els beneficis i augmentarien notablement la seva representativitat si ara se celebressin eleccions generals. Són dades de l'últim baròmetre del Centre d'Investigacions Sociològiques (CIS), corresponent al mes de juliol. L'enquesta també certifica la preocupació dels espanyols per la corrupció, que se situa en segon lloc després de l'atur.\nEls populars obtindrien un 32,5% dels vots en unes eventuals eleccions. Això suposa 12,1 punts menys respecte al percentatge de vots obtinguts en els comicis de 2011. El PSOE no recull els beneficis de la debacle popular i cauria 1,5 punts fins el 27,2%, segons el CIS de juliol. Malgrat la pèrdua de suports de les dues formacions, que les situen en els seus pitjors resultats dels últims anys, la distància entre totes dues s'escurça en mig punt respecte al baròmetre d'abril.\nEls grans beneficiaris d'aquesta estimació de vot seria IU, que passaria del 6,9% dels vots actuals a obtenir-ne un 11,5%, i UPyD, que doblaria la seva representació, passant del 4,6% que van obtenir en les eleccions de l'abril passat al 8,8% que li dóna l'enquesta del CIS corresponent al mes de juliol.\nPel que fa les forces catalanes, CiU cauria un punt respecte els comicis del 2011 i ERC retallaria distàncies amb la federació nacionalista, passant de l'1,05% del 2011 al 2,3%.\nAtur i corrupció, principals maldecaps\nEl Baròmetre d'Opinió manté l'atur com a primer problema d'Espanya, però també reflecteix un augment de la inquietud per la corrupció, que es consolida com a segon problema superant en cinc punts el registre del mes anterior. A més, els polítics són citats en aquesta llista en quart lloc, per darrere dels problemes d'índole econòmica.\nL'enquesta es va fer entre l'1 i el 10 de juliol, en plena "tempesta Bárcenas" i dies abans que es publiquessin els missatges de mòbil entre el president del Govern, Mariano Rajoy, i l'extresorer popular i coincidint amb la notícia que la jutge del cas dels ERO d'Andalusia imputava exalts càrrecs de la Junta com l'exministra Magdalena Álvarez.\nEls polítics, suspesos\nTot i el desgast electoral que mostren els seus partits, tant Mariano Rajoy com Alfredo Pérez Rubalcaba milloren lleugerament la valoració que els atorguen els ciutadans. El primer passa del 2,44 del baròmetre d'abril al 2,45 d'ara i el segon del 3,0 al 3,14.\nLa política més ben valorada continua sent la presidenta d'UPyD, Rosa Díez, amb un 4,12 en aquesta enquesta, unes dècimes més que a l'abril, quan va treure una nota del 3,96.\nPel què fa als ministres, el més ben valorat és el d'Agricultura, Miguel Arias Cañete, amb un 3,25, i el pitjor el d'Educació, José Ignacio Wert, amb una nota de l'1,58.\nPP i PSOE perden suport


'El Mirador' ha analitzat les esperances i dificultats dels egipcis, que acaben de reelegir el president Al Sisi\nEgipte, "acostumat al conflicte" i amb "promeses no complertes"\nL'egipci copte Ragai Guirguis coincideix amb Dani Vilaró i Jordi Verdaguer en l'actual necessitat de contenció i prudència al país\nRagai Guirguis, laic de la comunitat copta a Catalunya, Jordi Verdaguer, advocat i president de Barcelona amb Síria, i Dani Vilaró¸ portaveu d'Amnistia Internacional a Catalunya, han analitzat aquest dimecres la situació actual d'Egipte en el programa El Mirador de l'actualitat. Guirguis ha destacat que "milions d'egipcis estan esperant que es compleixin les promeses fetes l'actual president Al Sisi i que no s'han acabat de materialitzar aquests últims 4 anys, en què s'havien anunciat projectes que van costar molts diners i que han carregat l'economia del país". En aquesta línia, ha recordat que "molts economistes d'Egipte volen resultats a curt termini". Pel que fa a la convivència interreligiosa i social, ha comentat que, "des de fa molts anys, Egipte està acostumat a un conflicte que sempre hi és, a partir de la història dels martiris del principi del cristianisme al país". Ragai ha dit que, "des del 2011, els coptes pensen dues vegades abans d'actuar, perquè són més conscients que no convé entrar en la dinàmica de la baralla i l'enfrontament".\nDani Vilaró ha explicat que "la situació de persecució que viuen els coptes a Egipte és una preocupació per a Amnistia Internacional, perquè són una minoria maltractada que veu vulnerat el seu dret principal a la llibertat religiosa, especialment ara amb uns atacs sectaris lamentables". Ha recordat que "els responsables dels crims contra aquests cristians han de ser jutjats i les víctimes, reparades, cosa que no s'ha fet aquests anys, un fet que cal retreure al president Al Sisi, que no ha protegit prou els coptes". D'altra banda, el portaveu d'Amnistia ha destacat que "preocupa l'autoritarisme que practica el govern d'Al Sisi, per exemple amb l'augment de les condemnes a mort, encara que no s'apliquin, en un 70 per cent en poc més d'un any". Sobre les eleccions, ha lamentat que, "uns mesos abans dels comicis, es va prohibir que es presentés un candidat opositor, l'excap de l'exèrcit Sami Anan, en una maniobra poc neta, un atemptat contra el dret a la participació política i la llibertat d'expressió d'aquesta persona, a més amb una detenció".\nPer la seva banda, Jordi Verdaguer ha comentat que "de vegades els canvis, com ara el d'Egipte, acaben sent a pitjor i sovint mostren el patiment de la població més donat per les influències externes, en un clima de guerra entre potències reflectit en els governs, una dinàmica que desestabilitza perquè fa passar de manca de drets humans a problemàtiques fins i tot encara pitjors". En un altre moment, ha admès que "des d'aquí no podem jutjar els països del Pròxim Orient com els d'Europa, perquè la mentalitat és totalment diferent, com també els processos electorals en un país on la gent sobretot vol viure en pau i tranquil·litat i que no hi hagi guerra". Tant Verdaguer com Vilaró han coincidit a l'hora de comprendre que "a Egipte la gent té por de veure reproduït un escenari com el de Síria, motiu pel qual la seva prioritat és no remoure massa les coses i viure en una mínima pau, sense veure perjudicats la pròpia casa o el negoci".\nEn el programa 'El Mirador de l'actualitat', hem conversat aquest dimecres sobre l’Egipte del present i del futur, després de la reelecció d’Abdelfatà Al Sisi, en uns comicis amb una abstenció elevada però en els quals l’actual president ha sortit reforçat, gràcies al suport del 97 per cent dels electors. La situació de convivència i d’equilibris socials en un país castigat els últims anys pel terrorisme d’inspiració islamista, especialment dur amb els cristians coptes i amb els dubtes sobre el paper dels Germans Musulmans, han estat altres punts del diàleg.\nEs pot escoltar AQUÍ el programa El Mirador de l'actualitat d'aquest dimecres 11 d'abril.


Més enllà de les tenebres - Furgo en ruta\nBrowse: Pàgina d'inici / Blog, Reflexions / Més enllà de les tenebres\nMés enllà de les tenebres\nDesprés de passar un mes i una setmana a Catalunya, emprenem la segona etapa del viatge de la mateixa manera que el primer dia. Dotze hores contínues de vol des de Madrid i el pilot anuncia l’imminent aterratge a Buenos Aires.\nMirem per la finestra per veure la ciutat que ens acull per tercera vegada en un any i quedem impressionats per l’eixam de punts lluminosos que es va formant sota dels nostres peus.\nArribar a la capital argentina de nit i en hora punta és la forma més gràfica de submergir-te en aquesta megalòpolis de més d’onze milions d’habitants, a un país on viuen uns 36 milions de persones. De sobte, un grup de llums es deixen veure lluny, tímidament, entre les tenebres.\nConforme ens anem apropant, la foscor va deixant pas a milers, milions de llums, sense un sentit aparent. Primer semblen immòbils, però quan anem perdent alçada comencem a distingir les caravanes de cotxes, com formigues ansioses de portar el seu pa al niu.\nBaixem una mica més i gairebé podem sentir l’estrès dels conductors, atrapats a les carreteres de la segona ciutat de parlar hispana més gran del món.\nA diferència de la primera vegada que vam arribar a Sud-Amèrica, reconeixem les principals artèries d’una ciutat que ja ens comença a semblar familiar. Marta m’assenyala l’avinguda General Paz, que destaca, paral·lela al mar Atlàntic per internar-se a la urb i separar la capital federal de la resta de la província de Buenos Aires. També distingim Puerto Madero, on ens va arribar la Saioneta ara fa un any, i el barri de San Telmo, que ens va acollir durant les primeres setmanes a l’Argentina.\nSuperem l’ordenat caos lluminós i, per uns segons, tornem a les tenebres, fins que apareixen les llums blaves que anuncien l’arribada a l’aeroport d’Ezeiza. Tornem a estar a Amèrica Llatina. Allà anem Uruguay i Brasil!!!\n« 43. Caleta Tortel, entre passarel·les\t44. La cova de les mans »


L'entrenament invisible als esportistes de la Masia durant el confinament\nEls professionals de la Masia fan un seguiment exhaustiu als esportistes i donen un suport constant a les famílies per orientar-les fonamentalment en la gestió acadèmica, tutorial, nutricional i psicològica mentre duri el confinament pel Covid19\nLa Masia està tancada, però el seu personal segueix més actiu que mai. Acostumats a tenir unes rutines establertes, ara s'intenta que no es perdin cap dels hàbits adquirits fins ara.\nEn aquest aspecte, és bàsic el paper dels professionals de la Masia dels diferents àmbits que treballen en el dia a dia. Mitjançant el Servei Integral a l'Esportista de la Masia els esportistes i les seves famílies estan totalment assessorats i guiats perquè mantinguin unes rutines d'entrenament invisible. És a dir, el focus principal és donar assistència als jugadors/es en la gestió del temps, el son, l'entrenament físic, la formació acadèmica, l'oci, el temps amb les seves famílies, la nutrició, el suport tutorial, l'aspecte psicològic i el descans, però també acompanyar-los en aquesta situació d'excepcionalitat on poden aparèixer dificultats vinculades amb el confinament. En definitiva, es tracta de tenir cura dels aspectes bàsics en la vida de qualsevol persona, però encara més quan es tracta de jugadors/es que volen algun dia ser professionals.\nEn aquest sentit és molt important seguir, més que mai, unes rutines d'equilibri. Els esportistes estan canviant el context i, per tant, han d'estar actius física i mentalment. I evidentment, tots han de tenir el seu espai d'oci. És vital perquè tota la maquinària funcioni. No es prohibeix l'ús de videoconsoles ni el consum de sèries o pel·lícules, però cal consumir-ho d'una manera dosificada. Cal mirar que l'oci no sigui només d'ús tecnològic, perquè els nois estan injectats tot el dia d'informació per pantalla a tots els nivells. És important tenir cura de l'oci en temps adversos. I en aquest aspecte, la Masia ofereix també assessorament amb enviament de jocs educatius.\nL'assessorament, a més, no solament és per als 70 jugadors residents a la Masia, sinó per als 670 jugadors/es que té el FC Barcelona a la base. Encara que en els 70 residents hi ha un aspecte que els diferencia i és que ells han vist com ha canviat el seu entorn de convivència habitual. La Masia, a més, també controla els pisos de Club on viuen els esportistes majors d'edat.\nEls pares han de teletreballar i s'han de fer càrrec alhora dels estudis dels seus fills. Així doncs, més que mai la Masia està multiplicant el treball d'acompanyament als jugadors/es i les seves famílies. Es fa amb una comunicació molt estreta dels tutors/es i psicòlegs/es amb les famílies.\nDes de la Masia hi ha una comunicació permanent amb els esportistes per ajudar-los en la gestió acadèmica que fan a través de l'escola en línia, implementada a través de les respectives plataformes educatives per a tots els cicles (primària, ESO i batxillerat). A més, per part de l'acadèmia de reforç de la Masia, també es fan classes de reforç escolar en línia per als qui ho necessiten.\nCal destacar, també, el reforç en activitats tutorials i dinàmiques grupals en línia. Sense temps d'adaptació els companys d'equip s'han trobat que, d'un dia per l'altre, s'han separat. Per això, el disseny d'aquestes activitats busca mantenir el sentiment d'equip i treballar totes aquelles temàtiques que són comunes en el grup, treballant alhora la cohesió.\nÉs molt important destacar que els esportistes i les famílies continuen tenint a la seva disposició el departament de psicologia per a qualsevol consulta o necessitat que puguin tenir durant aquest temps de confinament. Un aspecte pel qual les famílies han mostrat moltíssima predisposició per seguir treballant en l'optimització de recursos tant personals com familiars.\nEls professionals de la Masia estan més a prop que mai tant dels esportistes com de les seves famílies, que s'han de sentir amb suport i acompanyadts pel Club en aquests moments difícils per a tothom. Aquest serà l'objectiu principal durant el temps que duri aquest confinament.


Gilbert Herreyns | L’ordre turbulent\nDesaparegudes les línies matemàtiques del laberint, l’alineament de creus traçades amb una petita i regular grafia, saluda l’entrada colpidora de la pintura que crea Gilbert Herreyns; misteriosa i alquímica combinació de signes, de pinzellades, de tocs suaus i de punts voluntaris, de carícies i d’afirmacions: una passejada eminentment pictòrica.\nLa superfície de la tela és el depòsit provisional d’energies, de records, del present i de la memòria, d’espessors i d’esllavissaments del pinzell. Tota l’obra ens crida a la sensibilitat, a l’escolta i a l’examen profund i pacient. Davant cada creació cal deixar-se escolar i emportar com un nedador extenuat. Obra secreta i reservada com el seu mateix autor.\nDavant l’ull, es presenta una pluja de colors, un grafisme omnipresent que no envaeix ni tapa mai l’espai, i una matèria pictòrica sensual com la pell de dona. Misteri i poesia ens donen el punt de partida i el resultat i, al mateix temps, el regne d`un ordre turbulent. Hom haurà comprès que, aquí tot és una qüestió de “pintura en majúscules”.\nObra rica que mescla poesia, saviesa i proposicions oníriques. Una mirada aguda, exigent i tendra a la vegada, mai freda, que l’artista posa sobre el món que l’envolta: visió, alhora, nodrida de la força mítica i violenta de Nova York on sojornà recentment i de l’univers acollidor i panteista de l’illa on viu i crea.\nTot el gran talent de Gilbert Herreyns oscil·la entre el que és il·lusori i la realitat, el que és espontani i el control. De tant en tant se’ns ofereixen miralls profunds, cometes llunyans, mandales sumptuosament acolorits, vermell, groc, blau, negre, a desxifrar i recórrer, on el cor i la mirada rellisquen sense topades entre la delícia visual i la poesia pura.\nFeia molt de temps que la mà d’un creador no s’havia manifestat tan clarament i directa a l’ull i al cor de l’espectador.\nEivissa-París setembre 94


La UPF rellançarà el Diari de Barcelona la primavera del 2020 - Diari de Girona\nEstudiants de Periodisme seran els encarregats de repensar el projecte per a la històrica capçalera\nacn 15.07.2019 | 17:34\nL'estudiant Irene Riart, amb el responsable del grau de Periodisme, Carles Pont, el cap d'estudis, Xavier Ramón, i el degà de la facultat, Jordi Balló\nLa Universitat Pompeu Fabra (UPF) rellançarà el Diari de Barcelona la primavera del 2020, segons ha anunciat el degà de la facultat de Comunicació, Jordi Balló, que ha explicat que engeguen aquest nou projecte amb l'objectiu de "donar veu periodística i creativa a una generació jove". Els encarregats de repensar el format de la capçalera seran alumnes del grau de Periodisme, amb el suport d'estudiants de Publicitat i Comunicació Audiovisual. En aquest sentit, el cap d'estudis del grau de Periodisme, Xavier Ramon, ha destacat que "l'actualitat serà el més important", però que també es vetllarà per la "profunditat". "Volem que el nou Diari de Barcelona sigui un laboratori per innovar", ha afegit.\nAquest projecte ha estat possible gràcies a un acord de cessió amb l'Ajuntament de Barcelona, que convertirà la UPF en una de les primeres universitats europees en tenir un mitjà de comunicació diari fet per estudiants. En aquest sentit, Ramon ha explicat que els alumes de l'assignatura 'Taller Integrat de Periodisme' seran "els principals proveïdors de contingut", tot i que també hi participaran alumnes d'altres estudis de la universitat, "especialment dels graus de Comunicació Audiovisual, Publicitat i Relacions Públiques i Humanitats". "Es tracta d'un projecte integral de tota la universitat amb l'objectiu de donar veu a una generació jove, amb la qual tenim molta confiança", ha afegit el Balló.\nPer altra banda, el cap d'estudis de Periodisme també ha explicat que els encarregats del disseny i la conceptualització editorial del nou Diari de Barcelona seran 14 alumnes d'una de les modalitats de Treball de Fi de Grau que ofereixen els estudis de Periodisme de la UPF, amb la supervisió de professors i d'un equip editorial.\nPel que fa al format del projecte, Ramon ha explicat que tindrà el caràcter d'un "mitjà multiplataforma i multicanal". "Volem obrir el màxim de possibilitats tenint en compte la periodicitat, que volem que sigui diària, continua i sostinguda", ha explicat. "L'objectiu és posar en marxa un laboratori de nous formats periodístics, alhora que volem que sigui un mitjà de comunicació que permeti innovar i provar noves narratives informatives, però també audiovisuals i publicitàries", ha afegit.\nFent referència al públic al qual va dirigit, Ramon ha explicat que el mitjà "ha d'esdevenir un referent informatiu per a tota la ciutadania", però que tindrà sobretot una "atenció especial per arribar a una generació de joves amb edats compreses entre els 16 i els 30 anys".\nDurant la presentació també ha intervingut la responsable del grau en Publicitat i Relacions Públiques, Mònika Jiménez, que ha explicat que el nou Diari de Barcelona també servirà com a "altaveu per donar a conèixer entitats de caire social amb les que habitualment col·labora el grau". "El nou mitjà ens permetrà donar ressò a entitats sense recursos, que no tenen massa presència als mitjans, i a aquells projectes de comunicació que neixen en el marc del grau de Publicitat i Relacions Públiques", ha explicat.\nEl rellançament del Diari de Barcelona s'emmarca dins d'un projecte de reforma del campus de comunicació de la UPF, especialment de l'àrea tallers, on s'ubicarà la redacció del nou mitjà. En aquest sentit Balló ha explicat que es crearà una zona "oberta i flexible, adaptada per a tota mena de persones, de tots els àmbits possibles".


Els lletrats del Parlament han canviat en dos anys el seu criteri sobre corrupció - Diari de Girona\nEls lletrats del Parlament han canviat en dos anys el seu criteri sobre corrupció\nEl viratge beneficia Borràs, que està imputada per fraccionar contractes per afavorir un amic quan dirigia la Institució de les Lletres Catalanes\nDanielg.Sastre/Xabi Barrena. Barcelona\nLaurà Borràs, dijous al Parlament. | EFE\nEls lletrats del Parlament han canviat radicalment d’opinió en dos anys sobre la reforma del reglament de la cambra. Els lletrats pensaven l’any 2019 que, per resoldre els problemes jurídics que observaven a l’article 25.4 del Parlament -el que parla de suspendre diputats quan se’ls obri judici oral «per delictes vinculats a la corrupció»- era necessari especificar quins eren aquests delictes. Per contra, a la proposta de reforma que han realitzat aquest any i que la Mesa de la cambra va debatre la setmana passada aquest article directament desapareixia.\nEl seu nou criteri beneficia Laura Borràs: la presidenta del Parlament està imputada per fraccionar contractes per presumptament afavorir un amic quan dirigia la Institució de les Lletres Catalanes, i, si es consolida el canvi, quedaria blindada fins que hi hagi sentència ferma. Aquesta maniobra, revelada per El Periódico, del mateix grup editorial que Diari de Girona, va aixecar una tempesta política que va deixar JxCat sol en defensa dels canvis que afavoririen qui va ser la seva candidata a les últimes eleccions. Ni ERC, soci dels postconvergents al Govern, ni la CUP, l’altre grup independentista de la cambra, van donar suport a Borràs.\nAmb el document del 2019 -al qual ha tingut accés El Periódico- a la mà encara costa més d’entendre la reforma que ha estat proposada ara pels lletrats. Fa dos anys, els serveis jurídics van enviar a tots els partits de la ponència conjunta de reforma del reglament unes «recomanacions» on també s’abordava la modificació de l’article 25.4.\nEn aquella ocasió, però, els lletrats suggerien, en comptes de la seva eliminació, especificar els delictes pels quals «el ple pot acordar la suspensió dels diputats en cas que siguin processats o se’ls imputin càrrecs en una causa d’ordre penal ». Feien referència als de tràfic d’influències, prevaricació, suborn i malversació de cabals públics. Borràs està imputada per malversació, prevaricació, falsedat documental i frau a l’administració mentre va estar al capdavant de la Institució de les Lletres Catalanes. El més probable és que el Tribunal Superior de Justícia de Catalunya (TSJC) li obri judici oral en els propers mesos. Per donar més garanties als diputats, a les recomanacions del 2019 els serveis jurídics proposaven afegir un cinquè punt a l’article 25 del reglament que especificava que «el procés de suspensió requereix el dictamen favorable a la suspensió de la comissió de l’estatut dels diputats».\nDijous passat, en una entrevista a TV-3, Borràs es va defensar de les informacions sobre que la reforma que proposen ara els lletrats la beneficia dient que són una «intoxicació». Segons ella, l’informe actual és «un acumulat de les propostes que s’havien treballat a la legislatura anterior en l’àmbit de la comissió del reglament».\nEl que sembla clar és que els lletrats estan molt disconformes amb la redacció de l’article 25 del reglament. El 2019, la ponència de reforma serviria per abordar la possibilitat de les intervencions telemàtiques, i la intenció poc oculta de JxCat era que en un futur fos factible la investidura d’un president absent, com era el cas de Carles Puigdemont. Però els serveis jurídics van aprofitar per proposar canvis en les causes de suspensió dels diputats. La referència a la corrupció va entrar al reglament de la cambra a petició de la CUP.\nQuè ha canviat entre el 2019 i el 2021? Borràs va rellevar el juliol el secretari general del Parlament, Xavier Muro, en el punt de mira de JxCat pels seus avisos en assumptes com la inhabilitació de Quim Torra. La nova secretària general és Esther Andreu i el nou lletrat major és Miquel Palomares. Tots dos signen, juntament amb Antoni Bayona, l’informe de «propostes jurídiques i tècniques del reglament» que blindaria Borràs.


Accessoris de roba → Roba de treball • brodats informatitzats professionals\nComplements de roba és una selecció de productes aplicables a diverses indústries. accessorisque oferim a la nostra botiga són productes de fabricants amb qui cooperem en el lliurament de roba i tèxtils.\nPodeu estar segurs que són d’alta qualitat. Treballem amb marques de confiança que no només gaudeixen d’una opinió positiva, sinó que també s’ocupen d’ampliar la gamma. En aquesta categoria es pot comprar, entre d'altres corbates, màscares o protectors facials.\nL’oferta que proposem està dedicada tant a empreses com a clients privats. Gràcies constant treball en equip i comandes grans, us podem oferir preus atractius a partir d’un article. Hi ha la possibilitat d’un descompte addicional per a comandes més grans.\nEls accessoris de roba són un element inseparable de la roba per a tothom que es preocupi per una imatge completa i coherent. Una corbata de moda va bé amb la samarreta i, si la camisa s’enriqueix amb un logotip individual o un brodat precís de l’empresa, augmenta el prestigi de la companyia i inspira una major confiança en l’empleat.\nCorbata fet amb un teixit resistent amb un teixit dens, resistent als danys durant molt de temps, tot per fer que sembli nou el major temps possible. La corbata es compra amb ganes per complementar la vestimenta del personal de l'hotel a la recepció i per als cambrers i restauradors.\nLes màscares de protecció per a la boca i el nas, que es presenten en diverses variants, encara són populars. La multitud de colors sens dubte us permetrà triar alguna cosa per a adults i nens. Les màscares es van cosir a la nostra sala de cosir, gràcies a les quals estem segurs sobre els materials utilitzats i la qualitat de la mà d'obra.\nEstan fabricats amb teixits segurs fets amb materials certificats, que no contenen compostos tòxics. Venem màscares reutilitzables i màquines d’un sol ús. També disposem de màscares amb butxaca per a un filtre substituïble.\nMàscara de cotó grafit\nPer a aquells que es preocupen per una major comoditat i llibertat d’ús amb un protector facial alhora, hem creat dos tipus de cascos. Tenim cascos integrals feta d’una visera i màscara de cotó i mini cascos cobreix la nit i els llavis, especialment còmode per a les persones que porten ulleres. Els nostres productes compleixen les normes i normes aplicables.\nMini casc de nas i boca\naccessoris de robaaccessoris de roba masculina


Jordi Muñoz - Cuinar les dades per no enganyar la ciutadania | NacióMuntanya\n«És especialment irresponsable publicar dades sense corregir com si fossin dades corregides»\nper Jordi Muñoz , 21 de novembre de 2020 a les 20:12 |\nGeneralment, quan es publica una enquesta electoral, els partidaris de les forces que queden més mal parades tendeixen a no creure’s les dades. És una tendència ben descrita per la psicologia: tendim a resistir-nos a acceptar la informació que no ens agrada, i en canvi som molt poc crítics i ens creiem a la primera quan ens explica el que volem sentir.\nAquesta setmana ha passat amb el baròmetre de novembre del CIS, dependent del govern espanyol, que han generat força comentaris i polèmica. En aquest cas, però, està justificada perquè són unes dades que es desvien molt de la majoria d’enquestes que s’han anat publicant. Entre d’altres coses, per exemple, col·locaven a Junts per Catalunya com a quarta força, fins i tot per sota dels Comuns a les properes eleccions al Parlament. És un resultat força estrany, que no es correspon amb el que raonablement podem esperar ni amb el que van dient les enquestes que s’han anat publicant.\nQuan això passa de seguida apareixen les hipòtesis, diguem-ne així, de la conspiració. El comentari més habitual és que les dades han estat “cuinades” perquè tinguessin un resultat determinat i així, influir en les eleccions. Això és evident que hi ha vegades que passa. Però com diu la famosa “navalla de Hanlon”, no hem d’atribuir mai a la malícia allò que pot ser explicat adequadament per l'estupidesa. En aquest cas, més que estupidesa és manca de professionalitat del CIS, en primera instància, i dels mitjans que van difondre les dades sense una mínima anàlisi crítica en segona instància.\nPerquè, de fet, el problema amb les dades d’aquesta enquesta del CIS és, precisament, que no han estat cuinades. S’han oferit a la ciutadania les dades d’intenció de vot (afegint-hi la simpatia per assignar els que no responen) tal qual vénen de l’enquesta. Això és molt problemàtic, i fa que les dades no es puguin interpretar en cap cas com una fotografia raonable de la intenció de vot de l’electorat català a dia d’avui. Per això en contra del comentari habitual d’aquests dies, el problema no és un excés de “cuina” sinó una manca de “cuina” en aquestes dades.\nLa raó per la qual és problemàtic és relativament fàcil d’entendre. La mostra de persones enquestades no és necessàriament representativa del conjunt de la població. Fonamentalment, perquè hi ha molta gent que rebutja respondre enquestes, o que és difícil de localitzar a casa. Com que la gent que respon té unes característiques sociopolítiques diferents a les de la gent que no respon, el resultat és que la mostra té biaixos que cal corregir. La correcció d’aquests problemes (mitjançant diversos procediments estadístics) és el que popularment s’anomena “cuina”, i és necessària. Difondre les dades sense corregir aquests errors sistemàtics que apareixen en el procés de mostreig és irresponsable, i porta a equívocs que, tant qui fa enquestes com qui les difon haurien d’evitar.\nA més, això s’afegeix a un canvi clau que ha fet el CIS a les seves enquestes aquest any 2020: en lloc de fer-les en persona, enviant enquestadors als domicilis, les fa per telèfon. La causa que addueixen és la pandèmia, tot i que altres institucions com el CEO català, o l’ICPS han realitzat aquests dies enquestes domiciliàries. Les mostres telefòniques són cada cop més problemàtiques, perquè el percentatge de gent que no respon és molt gran, i el perfil de la gent que respon és cada cop menys representatiu.\nEn el context actual fer enquestes és cada cop més difícil, precisament per la caiguda tan forta en les taxes de resposta. És un fenomen internacional. Gràcies als avenços en els procediments de correcció dels biaixos, de fet, les enquestes electorals són en general tan predictives (o tan poc predictives) avui com fa uns anys.\nPer això és especialment irresponsable publicar dades sense corregir com si fossin dades corregides. És evident que en els procediments de correcció poden sorgir nous biaixos, intencionals o no. Però la solució és la transparència i la publicitat dels procediments. En cap cas deixar de corregir unes dades que incorporen molts errors sistemàtics. Tant el CIS com el CEO publiquen les micro-dades de l’enquesta, cosa que permet d’alguna manera avaluar els procediments emprats. Però el proper pas hauria de ser la publicació de tot el codi que s’hagi aplicat per arribar a l’estimació final, de manera que la ciutadania pugui avaluar i conèixer els procediments emprats. És important perquè sabem que les enquestes poden tenir influència en el comportament de la gent, i per això les institucions públiques que en fan han de ser totalment transparents. Com a mínim, amb els estàndards que s’exigeix en les publicacions científiques.\nPer Virtual mix el 21 de novembre de 2020 a les 21:18\nSi que tenen po de que ERC guanyi a catalunya les properes eleccions, aquest de Jxcat faran tot el possible, ja que la perdua del poder, es la pedua de la poltrona i de la moma...


[Avui, 19 de maig] Jean Marc Rouillan d'Acció Directe, en llibertat condicional després de 24 anys de presó. Benvingut company! | B Llibertari\n19-Maig-2011 - Jean-Marc Rouillan - Apunt sobre: Presons\nDesprès de 24 anys de presó Jean Marc Rouillan, exmembre d’Acció Directe, surt en llibertat condicional el dijous 19. Rouillan està bé de salut, tan físicament com psicològicament, i no ha renunciat mai als seus ideals. L’activista ha sofert més de 10 anys de reclusió en aïllament, 7 anys en un sol període, entre d’altres vexacions que ha estat denunciades al llarg dels anys pels seus familiar, amics i pels grups de suport que ara celebren veure’l en llibertat. La justícia francesa i els mitjans oficials li han demanat durant anys el penediment i la renúncia a parlar del seu passat, però no ho han aconseguit.\nJean Marc Rouillan no haurà de tornar a la presó per dormir, però portarà el braçalet de control i té l’obligació de treballar i d’indemnitzar a les vídues del general René Audran i del president de la Renault, Georges Besse, amb una part del seu salari. Tampoc gaudirà plenament del dret a la llibertat d’expressió, no podrà parlar del que va fer, fa més de dos dècades, ni perquè ho va fer. Amb aquesta ridícula amputació del dret d’expressió, un del mes elementals dels humans, , el govern francès només mostra que té por, una por atàvica d’una insurrecció armada,o que ressorgeixin grups armats i facin de justiciers contra banquers, empresaris, polítics, generals, i corruptes de tota mena. La justícia francesa li ho impedeix expressament sota l’amenaça de tornar-lo a empresonar, com ja va fer l’any 2007 després que ell contestés a un periodista de L’Express: “No puc parlar sobre el passat, però el sol fet de no poder-ne parlar ja és una resposta. Si m’hagués penedit o hagués escopit sobre el nostre passat, de segur em deixarien parlar”. El van condemnar per aquestes paraules a dos anys més de presó. Així les gasten a França!\nEl que Rouillan no pot expressar\nEl què Jean Marc Rouillan no pot explicar és que va promoure, fundar i encoratjar grups armats i múltiples accions violentes contra el capitalisme. No pot dir que creia que el capitalisme no cediria un canvi sense defensar-ho per les armes ni que la lluita armada era la manera de provocar una insurrecció contra la dictadura del capitalisme.\nNo li deixen parlar de la seva experiències en grups armats contra el sistema capitalisme, que és el causant de cents de mils de morts, de guerres, l’espoli i robatori de riquesses. Son els veritables terroristes. Exposem-ho breument. Popular: Va ser militant i membre del MIL, Movimiento Ibérico de Liberación; del GAC, Grups autònoms de Combat; del GARI, Groupes d’action révolutionnaire internationalistes, i d’Acció Directe. Grups armats que tenien les seves arrels en grups d’afinitat anarquistes, en la FAI, en els maquis, i dels que ell se sent continuador i hereu.\nAcció Directe va ser l’únic grup francès que va atacar amb les armes al neoliberalisme incipient dels anys 80 de manera persistent i continuada. No els hi perdonen. Els atacs, atemptats,i sabotatges es dirigien als símbols del poder capitalisme. Per exemple, contra bancs, la borsa, contra entitats i empresses d’Israel, contra multinacionals dels EUA, contra seus del FMI, de l’OTAN, policia de tota mena, jutjats i mitjans de comunicació oficials. Subversió, sabotatge i clandestinitat eren el pa de cada dia dels membres Acció Directe.\nQui és Jean Marc Rouillan?\nJean Marc Rouillan, de 59 anys, és un francès, molt vinculat a Catalunya i a la revolució espanyola. Va lluitar contra la dictadura franquista, compromès en la lluita anticapitalista, un home d’acció, solidari amb els presoners i oprimits. Un dels pocs que va ser coherent amb el compromís de seguir la lluita armada, una lluita que duia inevitablement a la presó o a la mort.\nJeanMarc Rouillan, autor de culte.\nJean Marc ruillan és també un escriptor amb una dotzena d’obres de les que es poden destacar, traduïts al castellà: Odio las mañanas, editorial Llaüt de Barcelona, sobre les presons franceses; Paul d’Epinettes de les editorials Llaüt i Pepitas de calabaza. És un relat filosòfic sobre el rol destructiu i assassí de les presons. Els seus dos llibres autobiogràfics publicats per l’editorial Virus: De memoria I. Los comienzos: otoño 1970 Toulouse, sobre la seva iniciació a la conscienciació política, les manifestacions contra el franquisme, la vida en comunitat, els exiliats anarquistes de Tolosa, la contracultura, les primeres expropiacions. De memoria II. El duelo de la inocencia: Barcelona, septiembre 1973 És el relat del comando guerriller del MIL format per Jean Claude Torres, Salvador Puig Antich i Rouillan, fins a a la detenció de Puig. Explica la vida del grup guerriller a Barcelona i argumenta la tesi que Puig Antich sí que va matar a un dels policies que el va detenir. De memoria III, la curta estació dels GARI, Tolosa 1974 sortirà al setembre, editat per Agone sobre els Grups d’Acció Revolucionaris Internacionalistes i la seva acció més destacada, el segrest del banquer Suarez.\n“El feixisme esborra i destrueix la memòria” va dir Jean Marc Rouillan en una ocasió i amb els seus llibres fa un esforç per a rescatar la història silenciada i tergiversada.\nJean Marc Rouillan explica l’intent d’execució de Creix,una de les poques accions polítiques del MIL (Memòries II). Â¡Puig Antich tenia bones informacions d’on vivien els germans Creix, caps de l’odiada BPS; Brigada Polico Social de Barcelona, brutals torturadors de detinguts polítics. Eren una especie de germans Badia.(Miquel Badia fou el famós cap dels mossos d’esquadra de la República, també perseguidor i torturador d’anarquistes). Rouillan explica que durant una localització i seguiment de Creix va voler liquidar-lo a Urquinaona, sense esperar fer-ho en el lloc propici, al davant de la casa familiar a Pedralbes.\nCal fer un reconeixement a tots els mitjans llibertaris i anticapitalistes que han donat informació sobre Jean Marc Rouillan i els seus companys d’Acció Directe. Igualment agrair a tots els col lectius, entitats i persones que han anat demanant la llibertat de Jean Marc Rouillan, en especial al grup Tokata de València (http://boletintokata.wordpress.com/ que han traduït i difós escrits de Jean Marc Rouillan i realitzat accions per a exigir al Govern francès el seu alliberament, així com una serie de xerrades i presentacions dels llibres de jean Marc Rouillan.\nLa premsa oficialista francesa ja està anunciant que el perillós terrorista Jean Marc Rouillan surt en llibertat i distribueix dosis de por i pànic, quan els veritable terroristes son Sarkozy, Obama, OTAN. Sempre ens informen al revés i ens distreuen!\nTxema Bofill/ La Bisbal d’Empordà, 17 de maig. 2011\n(Article publicat a la Directa, ampliat)


El Congrés valida l'ingrés mínim vital amb el suport de tots els grups menys Vox El Congrés valida l’ingrés mínim vital amb el suport de tots els grups menys Vox – El Món\nEl Congrés valida l’ingrés mínim vital amb el suport de tots els grups menys Vox\nEls ultradretans s'han abstingut. La cambra també aprova el decret de mesures agràries i crèdits a la Seguretat Social pel coronavirus\nACN 10/06/2020 7:28 pm\nEl Congrés dels Diputats ha aprovat aquest dimecres l’ingrés mínim vital amb 297 vots favorables provinents de totes les formacions excepte els 52 de Vox, que s’hi ha abstingut perquè consideren una “bogeria” la mesura ja que auguren que es convertirà en un “subsidi perpetu”, segons la diputada Mireia Borrás. La prestació garantirà un mínim de 462 euros al mes per a una persona sola i afegirà 139 euros més per cada familiar, fins arribar a un màxim de 1.015 euros al mes. El govern espanyol calcula que arribarà a unes 850.000 llars, 200.000 de les quals aquest mateix mes de juny, amb un impacte anual de 3.000 milions d’euros. S’abonarà en dotze pagues, es podrà compatibilitzar amb altres ingressos i el podran sol·licitar les persones soles d’entre 23 i 65 anys que faci tres anys que estiguin constituïdes com a llar o bé dels 18 als 65 si tenen menors a càrrec. Això sí, caldrà que acreditin un any ininterromput de residència a l’Estat espanyol, exceptuant casos de violència de gènere o explotació sexual.\nPer optar-hi, s’haurà d’acreditar tenir uns ingressos inferiors a la renda garantida –que és de 5.538 euros anuals per a llars unipersonals i un màxim de 12.184– i un patrimoni inferior a tres cops la renda garantida. Ara bé, els qui estiguin percebent la prestació per fill a càrrec tindran reconegut d’ofici l’ingrés mínim vital, la qual cosa suposa unes 100.000 persones. El vicepresident segon espanyol, Pablo Iglesias, l’ha considerat “l’avenç més gran en drets socials des de l’aprovació de la llei de dependència” i ha criticat que quan Podem ho va proposar fa uns anys se’ls va dir “de tot”. Per això ha conclòs la seva intervenció al ple dient que l’ingrés mínim vital “és una manera de creure’s la constitució” i proclamant que “sí que es pot”. “Potser la mesura que defensem avui sigui la que tingui més capacitat redistributiva de les que s’han aprovat els darrers anys al nostre país”, ha reflexionat Iglesias, que n’ha defensat el paper que tindrà en la lluita contra la pobresa infantil. “És una mesura imprescindible”, ha subratllat.\nA banda de l’ingrés mínim vital, la cambra baixa també ha validat el reial decret de mesures agràries, científiques, econòmiques, laborals i tributàries per pal·liar els efectes del coronavirus, que contempla una injecció de 30.500 milions d’euros. La norma prorroga fins al 30 de setembre la flexibilització per contractar personal agrari i garantir la feina dels recol·lectors durant la pandèmia de COVID-19, flexibilitzant la disponibilitat de temporers davant de les limitacions sanitàries de mobilitat. El ministre d’Agricultura, Pesca i Alimentació, Luis Planas, ha reconegut que el decret és “una obra coral” que implica diversos ministeris i actua “en els àmbits agrari, científic, econòmic, d’ocupació, de la Seguretat Social i tributari”. Així mateix, ha defensat que s’hi inclogui la concessió d’un permís de treball i residència de dos anys prorrogables als joves migrants que s’hagin incorporat a les tasques de recol·lecció al camp durant l’epidèmia.\nEl decret també contempla ajudes de gairebé 10 milions d’euros a les explotacions agràries i ramaderes afectades per la gota freda i els temporals del 2019, crèdits a la Seguretat Social i aixeca les restriccions a les companyies telefòniques, que no podien canviar de número el seu client durant l’estat d’alarma, per exemple. Ha tirat endavant amb 289 vots a favor, cap en contra i 52 abstencions, també de Vox. Tant aquest decret com el que crea l’ingrés mínim vital es tramitaran per urgència com a projecte de llei, per la qual cosa podran ser esmenats pels grups parlamentaris.


Rooms & Dreams | Royal Passeig de Gràcia Hotel en Barcelona | Web oficial\nRelaxa’t, somia i recarrega energies a una de les nostres 124 habitacions. Disseny, tranquil·litat i confort, per a una estada perfecta.\nHabitacions del Royal Passeig de Gràcia\nLa nostra habitació més senzilla però a la qual no li falta de res. Destaca per la seva tranquil·litat i com no, el seu confort. Més informació\nLa nostra best-seller, vistes al Garden, el típic pati d'illa de l'Eixample barceloní. Més informació\nÚltima reserva fa 32 hores!\nLa versió triple de la nostra superior. Gaudeix-amb la família o amics i relaxa't amb les seves increïbles vistes a Passeig de Gràcia o al nostre Garden (típic pati de l'Eixample). Més informació\nHabitació Superior amb Vistes a Passeig de Gràcia\nDestaca pel seu disseny, lluminositat i espectaculars vistes al Passeig de Gràcia. Més informació\nDes de183€per nit\nTenir vistes al Passeig de Gràcia és un plus, però tenir una terrassa per gaudir d'aquestes vistes és una altra cosa. Sí, aquesta habitació està ubicada a la 8a planta, té una terrassa de 8m2 amb vistes a l'avinguda més glamurosa de Barcelona. Inclou cafetera Nespresso. Més informació\nDes de213€per nit\nTota una experiència Royal, i és que està ubicada a la planta superior de l'hotel, amb vistes sobre Passeig de Gràcia o sobre el nostre Garden, des d’on també podràs veure La Sagrada Família de Gaudí. Té una terrassa-solàrium de 9m2, bany complet amb dutxa i banyera independents. També inclou una cafetera Nespresso, barnús i sabatilles. Més informació\nSomia en gran a aquesta àmplia i estilosa habitació! Distribuïda en 2 estades amb un saló independent i una espectacular terrassa-solàrium de 20 m2 sobre Passeig de Gràcia. Bany complet amb banyera i dutxa independents. Cafetera Nespresso, sabatilles i barnús. Més informació\nHabitació Royal Deluxe amb terrassa\nÉs fàcil enamorar-se i més encara en aquesta increïble suite. Amor i luxe amb Passeig de Gràcia de fons, una experiència rodona! En els seus més de 50m2, disposa de saló independent, terrassa solàrium de 15m2 i està equipada amb cafetera Nespresso, sabatilles i barnús. Més informació\nDes de304€per nit\nJunts però no barrejats! Pensada per compartir fins on tu vulguis, i és que són 2 habitacions comunicades que es converteixen en 1 sol espai, disposen d'accés privat. Tenen vistes sobre Passeig de Gràcia o sobre el nostre Garden, el típic pati d'illa de l'Eixample barceloní. Cafetera Nespresso, barnús i sabatilles per a la teva comoditat. Més informació\nDes de376€per nit\nFamiliar Deluxe Terrassa\nLa versió millorada de la nostra Habitació Familiar, i és que amb terrassa, tot millora. Ubicades a l'última planta i amb unes increïbles vistes sobre Passeig de Gràcia o el Barri Eixample, són 2 habitacions comunicades en una sola. Cafetera Nespresso, sabatilles i barnús per a la teva comoditat. Més informació\nDes de418€per nit


L'Ajuntament d'Olèrdola amplia en un 30% els serveis de neteja a la via pública — Ajuntament d'Olèrdola\n22:01 del 01 de juliol de 2022\nL'Ajuntament d'Olèrdola amplia en un 30% els serveis de neteja a la via pública\nL'Ajuntament d'Olèrdola amplia en un 30% els serveis de neteja a la via pública La mesura estarà vigent fins acabar el mes de juliol, data en què finalitza l’actual contracte de neteja http://www.olerdola.cat/news/lajuntament-dolerdola-amplia-en-un-30-els-serveis-de-neteja-a-la-via-publica http://www.olerdola.cat/news/lajuntament-dolerdola-amplia-en-un-30-els-serveis-de-neteja-a-la-via-publica/@@download/image/NetejaViària.JPG\nRamírez indicava que amb el reforç de la neteja es busca resoldre mancances detectades en el servei que han generat queixes dels veïns. L’alcalde recordava que la crisi va provocar que es retallessin serveis com aquests i ara l’ajuntament està en disposició de recuperar i ampliar prestacions, prioritzant serveis com els de la neteja de la via pública. De moment, la millora està en vigor fins el mes de juliol, data en què finalitza l’actual contracte de neteja. (àudio)\nL’alcalde especificava que la neteja als nuclis i urbanitzacions es reforça cada dia amb una hora i mitja més, gràcies a la reorganització d’horaris feta per l’empresa. La neteja als polígons s’ha establert pels caps de setmana. (àudio)\nLes millores ja s’apliquen des d’aquesta setmana i estaran en vigor fins la vigència del contacte de neteja. Des de l’Ajuntament ja s’està treballant en els bases d’adjudicació del nou contracte que ha d’entrar en vigor després de juliol.(àudio)


Neteja de vidres amb Ecobrill System - Net100x100\nLa neteja de vidres és una tasca necessària per permetre que la llum natural entri en els espais interiors i en el cas dels aparadors, miralls i tota classe de superfícies de vidre, interiors, exteriors, etc., ens permeten veure i ser vistos, moltes vegades objectes per a ser venuts, altres simplement per deixar passar la llum i així afavorir un aspecte de neteja impecable.\nNeteja de finestres\nEn aquest servei, en Net100x100 incloem també la neteja marcs, tiradors, guies i perfils retirant les teranyines dels llindars. En el cas de les finestres si són corredisses i tenen carrils, la primera operació que realitzem és la retirada de la pols o brutícia dels mateixos, adaptant l’estri més adequat al nostre aspirador, amb l’objectiu d’accedir als espais més difícils dels perfils de la finestra per retirar la pols.\nEn el cas de la neteja de vidres de les finestres corredisses, sempre que sigui possible, desmuntem i baixem les fulles de la finestra, per poder realitzar millor la neteja i accedir amb facilitat a la part exterior.\nLa neteja de vidres dels aparadors per a nosaltres pren una importància especial i per això ens posem a la pell dels nostres clients, què és el que volem en un negoci? un aparador atractiu i que els nostres productes llueixin el millor possible. Tot el temps que emprem en col·locar i decorar l’escapar-te de la botiga es pot veure desaprofitat si els vidres de l’aparador estan bruts.\nLa neteja de vidres dels aparadors porta temps, cura i professionalitat, per aquest motiu és essencial que aquells que són de grans dimensions els hagi de realitzar una empresa de neteja professional especialitzada i amb experiència en la neteja de vidres. Els vidres dels aparadors són el mirall que deixa que qualsevol persona pugui veure el que hi ha en ell, tenint en compte que va a tractar-se sempre d’una inversió per atraure clients, presentar la nostra empresa i els nostres productes.\nLa nostra inquietud i desig d’innovar, ens ha conduït a fer una aposta ferma per les noves tècniques de neteja de vidres. El resultat ha estat, que en el departament de R + D de Net100x100 hem desenvolupat un sistema, eCoBrill System, basat en les microfibres, aigua ozonitzada i acidulada que redueix el desenvolupament bacterià i incrementa l’eficàcia, la durabilitat i el nivell d’higiene en el vidre.\n10 raons per netejar els vidres amb el sistema eCoBrill System de Net100x100\nESTALVI en neteja de vidres.\nPERLLONGADA protecció anti-pols al vidre.\nEVITA la contaminació pròpia dels mulladors de cotó.\nFACILITA la feina als operaris, reduint les sobrecàrregues musculars.\nGARANTEIX la desinfecció de l’vidre, important en les posades.\nREDUEIX en un 66% el consum d’aigua.\nREDUEIX considerablement el desenvolupament bacterià.\nNO DETERIORA el vidre.\nINCREMENTA la brillantor del vidre amb una transparència perfecta.\nNO produeix ENTELAMIENTOS.\nPer això, en Net100x100 ens comprometem a deixar-los transparents i lluents, tant de l’interior com de l’exterior, proporcionant una llarga durabilitat de la neteja dels vidres.


Preses d'escalada d'ús comercial\nPreses d’escalada d’ús comercial / públic\nPreses d’escalada per convertir una paret en un rocòdrom. No necessites instal·lar cap superfície extra, en tindràs prou amb tenir una superfície llisa i resistent on poder-hi cargolar les preses. Podràs convertir qualsevol tipus de paret en un rocòdrom, sigui interior o exterior, i sigui un espai privat com un domicili particular, o públic com un gimnàs, una escola, unes instal•lacions esportives, etc…\nLes preses d’escalada d’ús comercial van ancorades directament a la paret que vulguis convertir en rocòdrom. Aquestes preses poden ser de fins a 6 mides diferents: XS, S, M, L, XL, i XXL. També has de saber que es poden fabricar en diferents colors. El nostre consell és que barregis diferents mides i diferents colors per aconseguir una aparença de rocòdrom en tota regla. Has de tenir en compte que en cas que la instal·lació sigui en una paret exterior exposada al sol no t’aconsellem colors fluor per la poca resistència que tenen als rajos del sol.\nAquestes preses d’escalada d’ús comercial o públic estan fabricades amb poliuretà. La textura és rugosa per evitar que patini en contacte amb la pell, però la textura rugosa no és lesiva i les preses, siguin de la mida que sigui, estan sempre arrodonides per evitar danys. Pel què fa al cargolam, totes les preses vénen muntades amb un cargol central antigir tipus Allen de mètrica 10.\nEls colors de les preses són: groc, vermell, verd, blau, taronja, lila, morat, gris, blanc, negre i marró. A més a més existeixen els colors fluor, que només són aconsellables per a instal•lacions interiors: rosa fluor, taronja fluor i verd fluor.\nÉs important mantenir les preses d’escalada sempre en bon estat. Per fer-ho neteja-les amb aigua calenta i una mica de sabó. També hauràs d’utilitzar un raspall per extreure les partícules de magnesi i de la goma dels peus de gat que quedin atrapats als relleus de les preses. Amb aquests consells fàcils de seguir ajudaràs a perllongar la vida de les teves preses d’escalada, mantindràs l’adherència inicial i evitaràs el deteriorament superficial.\nAquestes preses d’escalada estan homologades per a ús comercial / públic complint amb la normativa UNE-EN 12572-3:2009. Per això estan homologades per ser instal•lades en qualsevol espai d’ús públic com instal·lacions esportives, locals d’escalada, escoles i altres espais d’ús comercial.\nContacta amb nosaltres i explica’ns quin espai vols convertir en rocòdrom i et farem el pressupost.


La gira d’Escena Erasmus de la Universitat de València arrancarà a Bellreguard - Levante-EMV\nLa gira d’Escena Erasmus de la Universitat de València arrancarà a Bellreguard\nL’obra «El show del nou món» recorrerà una quinzena de localitats i es podrà vore a la Casa de la Cultura el dissabte 17 d’octubre\nImatge de l’Ajuntament-Casa de Cultura de Bellreguard.\nBellreguard acollirà l’estrena de la gira d’Escena Erasmus de la Universitat de València «Les Europes Menudes 2020». Serà este dissabte 17 d’octubre a la Casa de la Cultura a les 20 hores amb la representació de l’obra «El show del nou món», escrita pel dramaturg Daniel Tormo, amb direcció d’Anna Marí,\nL’espectacle seguirà itinerant per 15 localitats més del territori valencià amb una desena d’actors i actrius per a posar sobre l’escenari la visió més crítica i mordaç de la realitat europea actual, greument ferida per les crisis sanitària i climàtica.\n«El show del nou món» està protagonitzat per una companyia de còmics amb noms d’animals que ha muntat un «presumpte» espectacle de varietats per a parlar del nou món en el qual està submergida la societat actual; però aquesta companyia pateix l’absència de dos dels seus components més importants, cosa que afegeix un problema a la ja de per si caòtica organització de les escenes i significats. Aquesta és la sinopsi de l’obra, amb un text «escrit des de l’humor i la distància, com a un intent de comprensió del món que vivim i del que ens està succeint com a espècie, i al mateix temps pretén ser un homenatge als còmics que es van dedicar a alegrar la vida dels altres; cosa que ara se’ns fa molt necessari», apunta la directora de l’espectacle, Anna Marí.\n«Tenim un gran repte i responsabilitat al rebre l’estrena de la gira Les Europes Menudes a Bellreguard», ha assenyalat el regidor de Cultura Democràtica, Juan Giner. I és que, ha afegit, «encetem el projecte d’Escena Erasmus amb molta il·lusió i acompanyat d’una treballada programació cultural que complementarà i acollirà l’espectacle del dissabte 17». Segons Giner, «el compromís ferm amb la cultura» del govern municipal «va de la mà de la implicació del teixit associatiu i la ciutadania del poble, condició fonamental perque siga tot un èxit la jornada».\nEl projecte teatral europeu de la Universitat de València acaba de commemorar el seu desé aniversari. Des que es va fundar, ha portat el teatre a més de 230 pobles de tot l’Estat espanyol i ja s’ha instal·lat a les ciutats europees.


els raves per les fulles: Esglésies i Espinar, amb un parell\nEl grup parlamentari de Pablo Iglesias va dirigir un escrit a la Mesa de la Cambra Baixa per demanar formalment que no es venguin productes de Coca-Cola a tota la institució fins que compleixi "la sentència va declarar nul el seu Expedient de Regulació d'Ocupació de (ERO) de 2014 ".que amb el lema" si Madrid no fabrica, Madrid no consumeix ", des Units Podem demanar que es deixés de vendre productes de la marca" en solidaritat ", deien, amb els treballadors.\nDiu .... «No es pot consentir que aquestes empreses humiliïn la dignitat del nostre país humiliant als seus treballadors. Els treballadors de Coca-Cola han estat un exemple de lluita col·lectiva i de defensa dels drets de tots », ha reivindicat, abans d'insistir que, a més,« els tribunals espanyols els han donat la raó ». S'espera que sigui demà quan Pablo Iglesias en nom de PODEM present aquesta proposició\nLa Mesa del Senat ha debatut avui sobre la proposta del portaveu de Podem, Ramon Espinar de suprimir el consum de Coca Cola a la cafeteria del Senat en suport dels treballadors en el seu conflicte amb l'embotelladora de la província de Madid fins que la companyia, diu, respecti els drets dels treballadors.\nDemanaven a la Taula "que insti Eurest, empresa adjudicatària del servei de restauració Congrés dels Diputats, al fet que no serveixi cap producte comercialitzat per l'empresa Coca-Cola Iberian Partners fins que aquesta no compleixi, tal com li mandatan tant l'Audiència Nacional com el Tribunal Suprem, les sentències que declaren nul l'ERO presentat al gener de 2014 i que va suposar l'acomiadament de 1800 persones ". La proposta ha estat rebutjada per la resta de forces polítiques.\nFinaizada la sessió i en el temps del menjar Ramon Espinar, ha estat enxampat amb dos coca-coles al bar del Senat just després de demanar que es prohibeixi la seva venda. Conseqüents que són aquests tipus de Podem.\n¿Aquests senyors no tenen assumptes mes importants en què dedicar-se, de fer el mico per les institucions, fastiguejar a les empreses i prohibir a tots els altres els productes que ells consumeixen sense cap pudor?\nEsglésies i Espinar, amb un parell ... de Coca Colas


En EPI treballem per a facilitar la gestió del teu negoci. Et proposem mesures per reduir els teus consums, assegurem les millors condicions en la teva contractació energètica, realitzem projectes a mida…\nLa visió de EPI és la de treballar perquè, ENTRE TOTS, construïm un món millor\nUn món just, igualitari i participatiu. Un món que pensi en l’herència que deixem als nostres fills, responsable amb la Societat i el Medi ambient.\nUn món crític, que no normalitzi l’opacitat del sistema, que lluiti per a impedir que els consumidors siguin exclosos a les decisions i obligats a fer front als deutes aliens.\nEPI centra el seu compromís a defensar solucions que permetin catalitzar la transició energètica cap a un model renovable, descentralitzat, democratitzat i basat en els principis d’igualtat i equitat.\nUn model que no permeti que existeixin empreses que augmentin els seus beneficis a travésde mentides, mentre existeixin moltes PERSONES que moren diàriament per no poder fer front a les seves factures energètiques.\nUn model que sigui transparent, sense pors i sense complexos, que ens permeti dir lladres als tirans, i ajudar als necessitats.\nSom una cooperativa sense ànim de lucre que dedica temps, recursos i diners a erradicar la pobresa energètica. Formada per un equip expert, especialitzat en el sector energètic que ha unit el seu coneixement per a destinar-lo a una causa social.\nEPI sorgeix de la unió de dues enginyeries que es troben en el Grup Empresarial Cooperatiu UNI.CO.\nJunts oferim solucions tècnicament viables i financerament sostenibles per als nostres clients, garantint sempre l’estalvi.\nkWh Saving Consulting SL, enginyeria especialitzada a auditar energèticament i implementar sistemes de Gestió energètica en tot tipus d’empreses industrials i de gran terciari. Amb més de 800 plantes auditades i més de 15 anys d’experiència, sent un referent en el sector.\nSolucions Energètiques Locals SCCL, enginyeria especialitzada en la implementació de solucions a mida basades en tecnologies molt eficients i energies renovables durant més de 10 anys a Administracions Públiques i Empreses.\nPer a aconseguir el nivell de competitivitat desitjat en el món empresarial és de vital importància el control i la gestió dels subministraments i consums energètics de les activitats.\nAugmentem el nivell de Competitivitat de la teva empresa\nTransformant l’energia en Coneixement\nUtilitzant Tecnologies Eficients\nFent ús de fonts d’Energies Renovables\nEl nostre Objectiu és treballar per a construir un nou model energètic que ens permeti augmentar, o com a mínim mantenir, uns nivells de confort, qualitat ambiental i productivitat, i que siguin autosostenibles. Reduint el teu cost i consum energètic.\nLa nostra vocació és la d’estar al teu costat assessorant-te en tots aquells aspectes relacionats amb l’energia, i acompanyant-te en totes aquelles accions enfocades a la millora en la utilització dels recursos energètics i la reducció dels teus costos per a millorar la teva competitivitat.\nPerquè el teu èxit és el nostre, creiem que una bona Gestió Energètica es paga amb els Estalvis Aconseguits.\nA EPI treballem per facilitar la gestió del teu negoci. Et proposem mesures per reduir els teus consums, assegurem les millors condicions en la teva contractació energètica, realitzem projectes a mida…\nLa visió de EPI és la de treballar perquè, ENTRE TOTS, construir un món millor.\nUn model que no permeti que existeixin empreses que augmentin els seus beneficis a través de mentides, mentre existeixin moltes PERSONES que moren diàriament per no poder fer front a les seves factures energètiques.\nEn EPI estem compromesos amb l’eradicació de la pobresa energètica col·laborant activament amb tots els nostres recursos.\nPaguen amb retard els rebuts energètics.\nLa Pobresa Energètica causa 2 vegades més morts que els accidents de trànsit. Ancians i nens, els més afectats.\nUn de cada 5 llars passa fred a l'hivern.\nLloc en el rànquing dels països més afectats de la UE.\nVa deixar de disposar de fonts d'energia bàsiques.\nUneix la teva energia: Col·labora Contra la Pobresa Energètica\nConfia la teva gestió energètica a una cooperativa especialitzada, on no existeixen exministres en nòmina. Que destina TOTS els esforços a projectes de foment per a la Igualtat Energètica.\nPagan con retraso los recibos energéticos.\nLa Pobreza Energética causa 2 veces más muertes que los accidentes de tráfico. Ancianos y niños, los más afectados.\nUno de cada 5 hogares pasa frío en invierno.\nPuesto en el ranking de los países más afectados de la UE.\nDejó de disponer de fuentes de enegía básicas